Sagunt formarà part de la Ruta Europea del Patrimoni Industrial
31 de gener 2018

![Imagen 1](/media/oz4gjhzz/09-img_7984_minifoto.jpg)![Imagen 2](/media/mq4d2seu/09-img_1906_cuerpo.jpg)

El ple de l'Ajuntament de Sagunt, en la seua sessió ordinària d'ahir, 30 de gener, ha aprovat que la ciutat entre a formar part de la Ruta Europea del Patrimoni Industrial. Així, Sagunt apareixerà en la pàgina web d'esta associació que agrupa 1.350 punts d'interès patrimonial de 45 països europeus i que, entre els seus objectius, es troba promocionar el turisme mitjançant la potenciació de la dimensió europea del patrimoni industrial i els vincles internacionals que genera.

La Ruta Europea del Patrimoni Industrial va sorgir en 1999 per la necessitat de connectar les ubicacions industrials i crear una xarxa de rutes temàtiques de diferents sectors, com el tèxtil, el ferro/acer i la mineria.

La importància del procés de la industrialització al Port de Sagunt, tant en l’àmbit econòmic com en el social; el gran patrimoni que suposen monuments que van formar part d’este procés, com la Nau de Tallers Generals, el Forn Alt o el Museu Industrial; i la voluntat de promocionar a Europa tot este patrimoni local han sigut les raons que han impulsat l'Ajuntament de Sagunt a dur a terme esta iniciativa, la qual ha comptat amb els vots a favor de tots els grups polítics.

També cal recordar que la Unió Europea ha establit el 2018 com a Any del Patrimoni Cultural Europeu Compartit i que 2017 ha sigut l'any del centenari de la indústria siderúrgica del Port de Sagunt.​

*   [](http://www.facebook.com/sharer.php?u=https://aytosagunto.es/va/actualitat/sagunt-formara-part-de-la-ruta-europea-del-patrimoni-industrial/ "Facebook")
*   [](http://twitter.com/share?url=https://aytosagunto.es/va/actualitat/sagunt-formara-part-de-la-ruta-europea-del-patrimoni-industrial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-formara-part-de-la-ruta-europea-del-patrimoni-industrial/ "Linked In")
*   [](mailto:?body=https://aytosagunto.es/va/actualitat/sagunt-formara-part-de-la-ruta-europea-del-patrimoni-industrial/)